ཾ་ཨཱཿཧཱུྃ་གིས་མིག་དར་བཅིངས། ཨཱ་ཁཾ་ཝཱི་ར་ཧཱུྃ་གིས་མེ་ཏོག་བཟུང་ནས། གསོལ་བ་
འདེབས་པ་ནི། ཨེ་མ་བླ་མ་རིན་པོ་ཆེ། །བདག་ཅག་དད་ལྡན་སློབ་བུ་ལ། །ཞི་ཁྲོ་བདེ་
གཤེགས་ཡོངས་འདུས་ཀྱི། །སྨིན་པའི་དབང་མཆོག་བསྐུར་དུ་གསོལ། །གསུམ། རྒྱུན་
བཤགས་ནི། རྡོ་རྗེ་སློབ་དཔོན་སངས་རྒྱས་དཔལ། །དུས་གསུམ་བཞུགས་ལ་ཕྱག་
འཚལ་ལོ། །མཆོག་གསུམ་བསྟེན་པའི་ཞིང་གྱུར་ལ། །གཉིས་མེད་ཡིད་ཀྱིས་སྐྱབས་
སུ་མཆི། །དངོས་འབྱོར་ཡིད་ཀྱིས་རྣམ་སྤྲུལ་པའི། །དག་པའི་མཆོད་པ་བཞེས་སུ་
གསོལ། །དངོས་གྲུབ་ཆུ་བོ་གཅོད་པའི་བགེགས། །ཉེས་བྱས་མ་ལུས་བཤགས་
པར་བགྱི། །ཕྱོགས་བཅུ་འཁོར་གསུམ་དག་པའི་ཆོས། །མ་ཆགས་སྤྱོད་ལ་རྗེས་ཡི་
རང༌། །དག་པའི་མཐའ་བཞི་དྲི་མ་མེད། །རྫོགས་པའི་བྱང་ཆུབ་སེམས་བསྐྱེད་དོ། །
བདེ་གཤེགས་བྱང་ཆུབ་སེམས་དཔའ་ལ། །དག་པ་གསུམ་གྱི་ལུས་དབུལ་ལོ།
རབས་བགྲངས་པའི་ལས་རྣམས་ཀུན། །བསྡུས་ཏེ་བྱང་ཆུབ་ཆེན་པོར་བསྔོ། །ཞེས་
བརྗོད་ཅིང་སྡོམ་པ་བཟུང་བ་ནི། ཧཱུཾ་ཧྲཱིཿ༔ བདེ་གཤེགས་ཡོངས་འདུས་ལམ་ཞུགས་ཀྱིས། །རྡོ་
167

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
རྗེའི་རིགས་དང་རིན་ཆེན་རིགས། །པདྨའི་རིགས་དང་ལས་ཀྱི་རིགས། །ཞི་ཁྲོ་
དྲེགས་པ་དྲག་སྔགས་ཀྱི། །དམ་ཚིག་རྣམས་ལ་ཡང་དག་འཇུག །བསྲུངས་ན་ཡོན་
ཏན་བརྗོད་འདས་ལ། །ཉམས་ན་དམྱལ་བའི་དུཿཁ་མྱོང༌། །དེ་བས་རྟག་ཏུ་ཐུབ་
པར་སྲུངས། དམ་ཆུ་འཐོར།་,བཛྲ་སརྦ་ཨི་དན་ན་ར་ཀནཿ ཡེ་ཤེས་དབབ་པ་ནི། རང་ཉིད་དཔལ་
ཆེན་པོ་ཆེ་མཆོག་ཧེ་རུ་ཀའི་སྐུར་གྱུར་པའི་སྙིང་གར་ཧཱུཾ་ཡིག་སྔོན་པོ་མར་མེ་ལྟར་
འབར་ཞིང་གསལ་བའི་འོད་ཀྱིས་བསྐུལ་བས་དཀྱིལ་འཁོར་གྱི་ལྷ་ཚོགས་རྣམས་ཀྱི་
ཐུགས་ཀ་ནས་སྐུ་དང་ཡིག་འབྲུ་ཕྱག་མཚན་གྱི་རྣམ་པ་གྲངས་མེད་པ་འོད་ཟེར་གྱི་
ཕུང་པོར་འབར་ཞིང་འཕྲོ་བ་ཁ་ཆར་དང་བུ་ཡུག་འཚུབས་པ་བཞིན་དུ་བྱུང་བ་བ་
སྤུའི་ཁུང་བུ་ནས་ཞུགས། ལུས་ཐམས་ཅད་མེར་ཁྲིག་གང་བས་བདེ་བ་བཟོད་མེད་
དུ་འབར་བར་བསམ་ཞིང་། ༸ཨོྃ་བཛྲ་གྷ་རུ་སརྦ་ས་མ་ཡ་ཨཱ་བེ་ཤ་ཡ་ཨ་བྷི་ཥིཉྩཱ་ཨ་ཨཱཿ
ཞེས་དྲག་ཏུ་བརྗོད་ཅིང་གུ་གུལ་དང་ཚིལ་ཆེན་གྱིས་བདུག ཌཱ་དྲིལ་གྱིས་དྲངས་པའི་རོལ་མོའི་སྒྲ་མྱུར་དལ་སྤེལ་མའི་སྦྱོར་
བ་དང་ལྷན་ཅིག དེ་ནས་སྤྱི་བོར་རྡོ་རྗེ་རྒྱ་གྲམ་བཞག་སྟེ། ཏིཥྛ་བཛྲ། ཞེས་བརྟན་པར་བྱའོ།། པྲ་ཏི་བཛྲ་ཧོཿ ཞེས་
མེ་ཏོག་དོར། ༀ་པྲ་ཏི་གྲྀཧྞ་ཨི་མཾ་ས་ཏྭ་མ་ཧཱ་བ་ལ་ཏིཥྛ། ཞེས་མེ་ཏོག་སྤྱི་བོར་བཅིང་། ཧེ་རུ་ཀ་
དཔལ་དེང་ཁྱོད་ཀྱི། །མིག་འབྱེད་པར་ནི་བརྩོན་པར་མཛད། །ཕྱེ་བས་ཐམས་ཅད་
མཐོང་གྱུར་ཏེ། །རྡོ་རྗེའི་མིག་ནི་བླ་ན་མེད། །ཨོཾ་བཛྲ་ཛྙ་ན་པྲ་བེ་ཤ་ཡ་ཕཊ༔ ཅེས་མིག་
དར་བཀྲོལ། དཀྱིལ་འཁོར་བསྟན་པ་ནི། ལེགས་པར་ལྟོས་ཤིག་སེམས་དཔའ་ཆེ། །ད་ནི་དད་པ་
རབ་ཏུ་བསྐྱེད། །བདེ་གཤེགས་ཀུན་འདུས་རིག་འཛིན་པའི། །དངོས་གྲུབ་ཀུན་
བདག་ཁྱོད་འགྱུར་རོ། །བདེ་གཤེགས་ཀུན་འདུས་དཔལ་ཆེན་ཚོམ་བུ་དགུའི་རྟེན་
168

དགེ་པཎ་ཚེ་དབང་མཆོག་གྲུབ་བཀའ་འབུམ།
དང་བརྟེན་པར་བཅས་པའི་དཀྱིལ་འཁོར་གྱི་ལྷ་ཐམས་ཅད་མངོན་སུམ་བཞིན་དུ་
མཐོང་བར་བསམ་མོ། །གཉིས་པ་ལ་ཕྱི་ནང་གསང་བ་ཕྲིན་ལས་དང་བཞི་ལས། དང་པོ་ཕྱི་དབང་ནི། མཎྜལ་འབུལ་བ་
སྔོན་དུ་འགྲོ་བས། ཨེ་མ་མགོན་པོ་ཆེ་བའི་མཆོག །རྡོ་རྗེ་སློབ་དཔོན་དགོངས་སུ་གསོལ།།
བདག་ནི་མགོན་པོའི་རྗེས་འཇུག་གི །སྨིན་གྲོལ་དངོས་གྲུབ་སྩལ་དུ་གསོལ། །ཞེས་
གསོལ་བ་བཏབ་ལ་བུམ་པ་སྤྱི་བོར་བཞག་སྟེ། སློབ་དཔོན་གྱིས་བུམ་པ་བསྣམས་ནས་ཧཱུཾ། རྣམ་པར་རྒྱལ་བ་བུམ་
པའི་གཞལ་ཡས་སུ། །ཞི་ཁྲོ་བདེ་གཤེགས་ཡོངས་འདུས་ལྷ་ཚོགས་བཞུགས། །སྐལ་
ལྡན་རིགས་ཀྱི་བུ་ལ་དབང་བསྐུར་བས། །སྒྲིབ་ཚོགས་ཀུན་བྱང་དངོས་གྲུབ་མཆོག་
ཐོབ་ཤོག །རྩ་སྔགས་ཤམ། ཀཱ་ཡ་ཨ་བྷི་.„.གཞན་ལ་འགྲིམ། ཥིཉྫུ་ཨོཾ། ཞེས་དབང་བསྐུར་ཞིང་བུམ་ཆུ་མྱང་།
ཧཱུཾ༑ རིན་ཆེན་མཛེས་པའི་ཟུར་ཕུད་ལྔ་ལྡན་དབུས། །ཕྱག་མཚན་ལྔ་དང་བདེ་
གཤེགས་སྙིང་པོར་བཅས། །རིགས་ལྔའི་རང་བཞིན་དབུ་རྒྱན་དབང་མཆོག་གིས།།
སྐུ་ལྔ་ཡེ་ཤེས་ལྔ་ཡི་དབང་ཐོབ་ཤོག །ཨོཾ་བཛྲ་བུདྡྷ་རཏྣ་པདྨ་ཀརྨ་མུ་ཀུ་ཊ་ཨ་བྷི་ཥིའུ་
ཨཱཿ ཞེས་དབུ་རྒྱན་མགོ་བོར་བཅིང༌། ཐབས་ལྡན་རང་གྲོལ་ཡེ་ཤེས་རྣམ་ལྔའི་སྐུ། །ཤེས་རབ་
གསུང་དབྱངས་རྗེས་འགྲོ་སྙན་པའི་སྒྲ། །དབྱེར་མེད་བདེ་ཆེན་རང་བཞིན་དབང་
བསྐུར་བས། །ཟུང་འཇུག་བདེ་ཆེན་ཉམས་ལ་སྤྱོད་པར་ཤོག །ཨོཾ་བཛྲ་གནྡྷ་ཨ་
ཥིཉྩཱ་ཨ ཞེས་རྡོ་རྗེ་གསོར་ཞིང་དྲིལ་བུ་དཀྲོལ།་.རྡོ་རྗེ་ཐུགས་ཀར་། དྲིལ་བུ་དཀུར་བརྟེན ཧཱུཾ། རྩ་བརྒྱད་ཡན་
ལག་སྦྱར་བའི་པཉྩ་ལ། །བདེ་གཤེགས་ཡོངས་འདུས་གསུང་གི་ནུས་པའི་བཅུད། །
ངག་ལ་དབང་འབྱོར་མྱོང་བའི་ཨ་མྲྀ་ཏ། །ངག་གིས་ནུས་པ་འབྱིན་པའི་རྩལ་ཐོབ་
ཤོག །ༀ་ཧཱུྃ་ཏྲཾ་ཧྲཱིཿཨཱཿ ཨ་མྲྀ་ཏ་ཨ་བྷི་ཥིཉྩཱ་ཨ༔ ཞེས་བདུད་རྩི་གཞན་ལ་འཐོར)ལྕེ་ཐོག་ཏུ་བཞག གཉིས་
169

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
པ་ནང་ལྷའི་དབང་ནི། དཀྱིལ་འཁོར་དགུའི་ལྷ་ཚོགས་སོ་སོ་ལས་ལྷ་གཉིས་པ་རེ་མར་མེ་
གཅིག་ལས་གཉིས་ཆད་ཀྱི་ཚུལ་དུ་བྱུང་བ་སྤྱི་བོ་ནས་ཞུགས་སྙིང་ག་ཆོས་ཀྱི་འཁོར་
ལོའི་རྩ་འདབ་བརྒྱད་ལུས་གནས་སོ་སོར་གྱེས་པ་ལ་ཐིམ་པར་མོས་ཏེ། ཆེ་མཆོག་གི་སྐུ་
གཏད་ནས། རྡོ་རྗེ་གསོར། དྲིལ་འཛིན་ཧཱུཾ། སྐལ་ལྡན་རྡོ་རྗེའི་ལུས་དབང་ལ། །ཆེ་མཆོག་ཡབ་
ཡུམ་དབང་བསྐུར་བས། །ཆེ་མཆོག་ཐུགས་སུ་སྨིན་གྲོལ་ནས། །སྟོབས་རྩལ་ནུས་
པའི་མཐུ་རྫོགས་ཤོག །ཨོཾ་བཛྲ་ཀྲོ་ཏ་མ་ཧཱ་ཤྲཱི་ཧེ་རུ་ཀ་ཧུཾ་ཕཊ༔ ཨ་བྷི་ཥིཥྛ་ཨོཾ། གཤིན་
རྗེ་དཔྲལ་བར་བཞག་ལ། ཧཱུཾ། སྐལ་ལྡན་རྡོ་རྗེའི་སྤྱི་བོ་ན། །གཤིན་རྗེ་ཡབ་ཡུམ་དབང་
བསྐུར་བས། །གཤིན་རྗེའི་ཐུགས་སུ་སྨིན་གྲོལ་ནས། །སྟོབས་རྩལ་ནུས་པའི་མཐུ་
རྫོགས་ཤོག །ཨོཾ་ཧྲཱིཿཥྚི་ཏ་ན་སརྦ་ས་མ་ཡ་ཨ་བྷི་ཥིཉྩཱ་ཨཱཿ མགྲིན་པར་རྟ་མགྲིན་བཞག་ལ། ཧཱུཾ།
སྐལ་ལྡན་རྡོ་རྗེའི་མགྲིན་པ་ལ། །དབང་ཆེན་ཡབ་ཡུམ་དབང་བསྐུར་བས། །དབང་
ཆེན་ཐུགས་སུ་སྨིན་གྲོལ་ནས། །སྟོབས་རྩལ་ནུས་པའི་མཐུ་རྫོགས་ཤོག །ༀ་ཧྱ་གྲྀ་
ཝ་ཧུ་ལུ་ཧུ་ལུ་ཧཱུྃ། ཨ་བྷི་ཥིཉྩཱ་ཨཱཿ སྙིང་གར་བཛྲ་ཧེ་རུ་ཀ་བཞག་ལ། ཧཱུཾ། སྐལ་ལྡན་རྡོ་རྗེའི་
ཐུགས་ཀ་ན། །ཡང་དག་ཡབ་ཡུམ་དབང་བསྐུར་བས། །ཡང་དག་ཐུགས་སུ་སྨིན་
གྲོལ་ནས། །སྟོབས་རྩལ་ནུས་པའི་མཐུ་རྫོགས་ཤོག །ཨོཾ་རུ་ལུ་རུ་ལུ་ཧཱུཾ་བྷྱོཿ་ཧཱུཾ། སརྦ་
ས་མ་ཡ་ཨ་བྷི་ཥིཉྩཱ་ཨཱཿ ལྟེ་བར་རྡོ་རྗེ་གཞོན་ནུ་བཞག་ལ། ཧཱུཾ། སྐལ་ལྡན་རྡོ་རྗེའི་ལྟེ་བ་ན། །
ཕུར་པ་ཡབ་ཡུམ་དབང་བསྐུར་བས། །ཕུར་པའི་ཐུགས་སུ་སྨིན་གྲོལ་ནས། །སྟོབས་
རྩལ་ནུས་པའི་མཐུ་རྫོགས་ཤོག །ཨོཾ་བཛྲ་ཀཱི་ལི་ཀཱི་ལ་ཡ་ཧཱུཾ། སརྦ་ས་མ་ཡཱ་ཨ་བྷི་
ཥིཉྫུ་ཧཱུཾ། གསང་བར་བླ་མེད་ཧེ་རུ་ཀ་བཞག་ལ། ཧཱུཾ། སྐལ་ལྡན་རྡོ་རྗེའི་གསང་བ་ན། །བླ་མེད་
170

དགེ་པཎ་ཚེ་དབང་མཆོག་གྲུབ་བཀའ་འབུམ།
ཡབ་ཡུམ་དབང་བསྐུར་བས། །བླ་མེད་ཐུགས་སུ་སྨིན་གྲོལ་ནས། །སྟོབས་རྩལ་
ནུས་པའི་དབང་རྫོགས་ཤོག །ༀ་གུ་ཧྱ་ཛྙཱ་ན་ཤྲཱི་ཧེ་རུ་ཀ་ཀྲོ་ཏི་ཤྭ་རི་ཧཱུཾ། སརྦ་ས་མ་
ཡཱ་ཨ་བྷི་ཥིཉྩ་ཧཱུྃ། རིག་འཛིན་སྤྱི་གཙུག་ཏུ་བཞག་ལ། ཧཱུཾ། སྐལ་ལྡན་རྡོ་རྗེའི་སྤྱི་གཙུག་ཏུ། །རིག་
འཛིན་ཡབ་ཡུམ་དབང་བསྐུར་བས། །རིག་འཛིན་ཐུགས་སུ་སྨིན་གྲོལ་ནས། །སྟོབས་
རྩལ་ནུས་པའི་མཐུ་རྫོགས་ཤོག །ཨོཾ་མ་ཧཱ་གུ་རུ་སརྦ་ཧཱུཾ། སརྦ་ས་མ་ཡཱ་ཨ་བྷི་ཥིའུ་
ཧཱུཾ༑ བརླ་གཡས་སུ་དྲེགས་པ་ཀུན་འདུལ། ཧཱུཾ། སྐལ་ལྡན་རྡོ་རྗེའི་བརླ་གཡས་ན། །དྲེགས་པ་
ཀུན་འདུལ་དབང་བསྐུར་བས། །དྲེགས་པའི་ཐུགས་སུ་སྨིན་གྲོལ་ནས། སྟོབས་
རྩལ་ནུས་པའི་མཐུ་རྫོགས་ཤོག །ཨོཾ་བཛྲ་སརྦ་དུཿཧྰུྃ་ཧཱུྃ སརྦ་ས་མ་ཡཱ་ཨ་བྷི་ཥིཉྩ་ཧཱུྃ།
བརླ་གཡོན་དུ་སྟོབས་ལྡན་ནག་པོ། ཧཱུཾ། སྐལ་ལྡན་རྡོ་རྗེའི་བརླ་གཡོན་ན། །སྟོབས་ལྡན་ནག་
པོའི་དབང་བསྐུར་བས། །སྟོབས་ལྡན་ཐུགས་སུ་སྨིན་གྲོལ་ནས། །སྟོབས་རྩལ་ནུས་
པའི་མཐུ་རྫོགས་ཤོག །ཨོཾ་བཛྲ་སརྦ་དུཏྠཾ་ཨེ་ཛ་བྷོ་སརྦ་ས་མ་ཡཱ་ཨ་བྷི་ཥིཉྫུ་ཧཱུཾ། ཧཱུཾ།
སྐལ་ལྡན་རྡོ་རྗེའི་དཔུང་པ་ན། །དམར་ནག་ཁྱུང་གི་དབང་བསྐུར་བས། ཁྱུང་ཆེན་
ཐུགས་སུ་སྨིན་གྲོལ་ནས། །སྟོབས་རྩལ་ནུས་པའི་མཐུ་རྫོགས་ཤོག །ༀ་ཁྲོ་ག་རུ་ཊ་
ཧཱུཾ༑ སརྦ་ས་མ་ཡཱ་ཨ་བྷི་ཥིཉྩ་ཧཱུཾ། དཔལ་ཆས་ཀྱི་དབང་ནི། ཧཱུཾ། ཀོ་རློན་ཞིང་ལྤགས་ཐོད་ཕྲེང་
དང༌། །སྦྲུལ་ཆུན་སྟག་ཤམས་ཐལ་ཆེན་དང༌། །རཀྟ་ཞག་གི་ཟོ་རིས་རྒྱན། །དཔལ་
ཆེན་ཆས་ཀྱི་དབང་བསྐུར་བས། །སྟོབས་རྩལ་ནུས་པ་ཡོངས་རྫོགས་ཤོག །ཨོཾ་ཤྲཱི་
ཧེ་རུ་ཀ་སརྦ་ཡོ་ཀི་ནི་ཨ་བྷི་ཥིཉྩ་ས་མ་ཡཱ་ཧཱུྃ་ཨཱཿ ཙཀྲི་གཞན་ལ་འགྲིམ། དེ་ལྟར་ཕྱི་མཚན་
མའི་དཀྱིལ་འཁོར་དུ་བུམ་པའི་དབང་ཐོབ། ལུས་ཀྱི་དྲི་མ་དག ལུས་སྣང་སྟོང་དུ་
ཨཱཿ
171

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
རྟོགས། ལམ་བསྐྱེད་རིམ་སྒོམ་པ་ལ་དབང༌། སྦྱོར་ལམ་མན་ཆད་ཀྱི་ནུས་པ་རྒྱུད་ལ་
བཞག
འབྲས་བུ་སྐུ་རྡོ་རྗེ་སྤྲུལ་པའི་སྐུ་ཐོབ་པའི་སྐལ་བ་ཅན་དུ་བྱས་པ་ཡིན་ནོ། །
གསུམ་པ་གསང་བ་ཟབ་མོའི་དབང་ལས་གསང་དབང་ནི། བླ་མ་ཡབ་ཡུམ་སྙོམས་པར་ཞུགས་པའི་
བྱང་ཆུབ་ཀྱི་སེམས་ཀྱི་ཐིག་ལེ་ལྕེ་ཐོག་ཏུ་བཞག་པར་བསམས་ལ། ཧཱུཾ། བླ་མ་ལྷ་ཚོགས་
ཡབ་ཡུམ་རྣམས། །གཉིས་མེད་སྦྱོར་བའི་བྱང་ཆུབ་སེམས། །སྐལ་ལྡན་འདི་ལ་
དབང་བསྐུར་བས། །བདེ་ཆེན་གསང་བའི་དབང་ཐོབ་ཤོག །བོ་དྷི་ཙིཏྟ་ཀརྨ་སིདྡྷི་ཧཱུཾ།
མ་ཧཱ་སུ་ཁ་ཧོ༔ ཞེས་ནང་མཆོད་བདུད་རྩི་ལྕེ་ལ་བཞག་..གཞན་ལ་འགྲིམ། སྟེ་ལུས་བདེ་བས་ཁྱབ་པར་བསྒོམ། དེ་ལྟར་
བླ་མ་ཡབ་ཡུམ་གྱི་ལུས་ཀྱི་དཀྱིལ་འཁོར་དུ་གསང་བའི་དབང་ཐོབ། ངག་གི་དྲི་མ་
དག སེམས་གསལ་སྟོང་བརྗོད་བྲལ་དུ་རྟོགས། ལམ་རྩ་རླུང་གི་རྣལ་འབྱོར་སྒོམ་པ་
ལ་དབང༌། མཐོང་ལམ་ས་དང་པོའི་ནུས་པ་རྒྱུད་ལ་བཞག འབྲས་བུ་གསུང་རྡོ་རྗེའི་
ལོངས་སྤྱོད་རྫོགས་པའི་སྐུ་ཐོབ་པའི་སྐལ་བ་ཅན་དུ་བྱས་པ་ཡིན་ནོ། །ཤེར་དབང་ནི།
དཀྱིལ་འཁོར་པའི་ཐུགས་ཀ་ནས་རིག་མ་གཟུགས་དང་ལང་ཚོས་བརྒྱན་པ་བྱོན་
ནས་རང་ལ་འཁྱུད་པར་བསམས་ལ། ༀ། གཡས་མཉམ་བཞག་གཡོན་དྲིལ་བུ་ནང་འཛིན་མཚན་ལྡན་
བཀྲ་ཤིས་གཟུངས་མ་ནི། །བསྟེན་པས་གཉིས་མེད་བདེ་ཆེན་བསྐྱེད། །འཁོར་ལོ་
གནས་བཞིར་དབབ་བཟུང་གིས། །བདེ་ཆེན་ཆོས་ཉིད་རྟོགས་པར་གྱིས། ཨོཾ་སརྦ་
ཏ་ཐཱ་ག་ཏ་གྷུ་ཧྱ་པྲ་ཛྙཱ་ཛྙཱ་ན་སྭ་བྷཱ་ཝ་ཨཱཏྨ་ཀོ྅ཧཾ། དེ་དང་སྙོམས་པར་ཞུགས་པས་དགའ་
བཞིའི་ཡེ་ཤེས་ཉམས་སུ་མྱོང་བར་བསམ། དེ་ལྟར་བྷ་གའི་དཀྱིལ་འཁོར་དུ་ཤེས་
རབ་ཡེ་ཤེས་ཀྱི་དབང་ཐོབ། ཡིད་ཀྱི་དྲི་མ་སྦྱངས། རང་རིག་བདེ་སྟོང་བརྗོད་བྲལ་
172

དགེ་པཎ་ཚེ་དབང་མཆོག་གྲུབ་བཀའ་འབུམ།
རྟོགས། ལམ་ཕོ་ཉ་སྒོམ་པ་ལ་དབང་། སྒོམ་ལམ་ས་དགུའི་ནུས་པ་རྒྱུད་ལ་བཞག
འབྲས་བུ་ཐུགས་རྡོ་རྗེ་ཆོས་ཀྱི་སྐུ་ཐོབ་པའི་སྐལ་བ་ཅན་དུ་བྱས་པ་ཡིན་ནོ། །ཨ་ཕཊ་
ཕཊ་ཨཱཿ༔ སློབ་དཔོན་གྱིས་ཤེལ་བསྣམས། གཞན་གྱིས་མཉམ་བཞག་སྐྱེ་བ་མེད་པ་ཤེལ་ལྟ་བུ། །སྐྱེ་བའི་ཆོ་
འཕྲུལ་འཇའ་ཚོན་བཞིན། །སྐྱེ་བ་མེད་པ་ཤེལ་ལྟ་བུ། །འགག་པ་མེད་པ་འཇའ་
ཚོན་བཞིན། །སྒྲིབ་མེད་གསལ་བ་ཤེལ་ལྟ་བུ། །དྲི་མེད་དྭངས་པ་ཤེལ་ལྟ་བུ། །བློ་
གྲོས་ཐབས་འདི་ཤེལ་ལྟ་བུ། །ཀ་དག་རང་སྣང་ཤེལ་ལྟ་བུ། །ལྷུན་གྲུབ་རང་
མདངས་འཇའ་ཚོན་བཞིན། །ཆོས་སྐུ་སྟོང་གསལ་ཤེལ་ལྟ་བུ། །ལྷུན་གྲུབ་ལོངས་སྐུ་
འཇའ་ཚོན་བཞིན། །མངོན་དུ་གྱུར་ལ་སྤྲུལ་པར་ལྟོས། །བོ་དྷི་ཙིཏྟ་མ་ཧཱ་སུ་ཁ་ཨ་བྷི་
ཥིཉྩ་ཧཱུྃ་ཨོཾ། ཞེས་རང་བྱུང་ཡེ་ཤེས་ཀྱི་ངང་ལ་བློ་བཞག་སྟེ་མེ་ལོང་ཤེལ་དང་བཅས་པའི་རྡོ་རྗེ་འཛ